laion/Wikipedia-Exotic huggingface dataset:
Tallinna Kultuuriamet

Tallinna Kultuuriamet (aastani 2016 Tallinna Kultuuriväärtuste Amet) oli Tallinna ametiasutus, mis tegeles eeskätt linnaga seotud kultuuritegevuste korraldamisega. Amet asus aadressil Vabaduse väljak 10. Põhimääruse järgi olid Tallinna Kultuuriameti tegevusvaldkonnad järgmised: kultuuritegevuse korraldamine Tallinnas, sh ameti hallatavate etendusasutuste, raamatukogu, muuseumi, loomaaia, rahvaülikooli ja kultuurikeskuste töö korraldamine; võimaluste loomine huvi- ja mittetulundustegevuseks ning vaba aja veetmiseks; Tallinna kultuuripärandi säilitamine ja tutvustamine. Tallinna Kultuuriameti ülesanneteks oli hallatavate asutuste tegevuse kureerimise kõrval kultuurivaldkonna arendamiseks vajalike investeeringute kavandamine ning nende korraldamine ja koordineerimine ameti haldusalas, kultuuriprojektide algatamine ja korraldamine linna kultuurielu mitmekesisemaks muutmiseks, kultuuriprojektide toetamise korraldamine, Tallinna kunstikogu haldamine, raamatusarja "Tallinna raamat" kolleegiumi töö korraldamine. Tallinna Kultuuriameti hallata olid järgmised asutused: Tallinna Keskraamatukogu Tallinna Filharmoonia Tallinna Linnateater Tallinna Pelgulinna Rahvamaja Tallinna Linnamuuseum Tallinna Rahvaülikool Vene Kultuurikeskus Tallinna Kirjanduskeskus Varem Tallinna Kultuuriameti hallatavaks asutuseks olnud Tallinna Loomaaed on alates 1. juunist 2019 Tallinna Keskkonna- ja Kommunaalameti hallatav asutus. Tallinna Kultuuriamet korraldas Tallinnas näiteks järgmisi kultuuriüritusi ja tähtpäevatähistamisi: Hiina uusaasta, Tallinna päev, Tallinna Merepäevad, kultuuriöö, rahvuskultuuride päev, Eesti taasiseseisvumispäev jms. 2020. aastal liideti Tallinna Kultuuriamet ja Tallinna Spordi- ja Noorsooamet Tallinna Kultuuri- ja Spordiametitks. Tallinna Kultuuriameti põhimäärus. Tallinna õigusaktide register, vaadatud 02.08.2013. RT IV, 05.12.2020, 1
2021. aasta Vormel 2 hooaeg

2021. aasta Vormel 2 hooaeg oli Vormel 2 viiekümne viies hooaeg, viies Vormel 2 nime all. Sari asub FIA vormelisarjade teisel astmel. Hooaeg koosnes 24st etapist kaheksal rajal ning oli toetusüritus Vormel 1 Grand Prix'dele. Tegu oli spec-sarjaga, ehk kõik sõitjad ja meeskonnad kasutasid Dallara F2 2018 autot. Hooaeg algas 27. märtsil algusega Bahreinis. Eelmise hooaja sõitjate tiitli võitja, Mick Schumacher, sõidab alates sellest hooajast Vormel 1-s. Prema Racing on meeskondade tiitlikaitsja. Jüri Vips teeb antud hooajal oma F2 täiskohalise debüüdi. 2020. aastal osales ta kolmel etapil DAMS-i roolis, asendades vigastatud Sean Gelaeli. Hooajal osaleb üksteist meeskonda, igas tiimis on kaks sõitjat. Reedel toimuv kvalifikatsioonisessioon otsustab algusjärjekorra pühapäevaseks põhisõiduks. Kvalifikatsiooni võitja saab neli punkti. Laupäevase esimese sprindivõistluse algusjärjekord saadakse kvalifikatsioonisessiooni esikümne tagurpidi keerates. Teise sprindivõistluse algusjärjekord saadakse omakorda esimese võistluse esikümne tagurpidi keerates. Punkte antakse põhisõidul esikümnele, lisaks antakse kaks punkti kiireima ringi sõitjale (FL). Punkt kiireima ringi eest antakse vaid juhul, kui sõitja lõpetab esikümnes. Punkte antakse sprindivõistlustel esikaheksale, lisaks antakse kaks punkti kiireima ringi sõitjale (FL). Punkt kiireima ringi eest antakse vaid juhul, kui sõitja lõpetab esikümnes. Märkmed:  – Sõitja ei lõpetanud etappi, ent tulemus klassifitseeriti, sest lõpetas üle 90% etapi distantsist. https://www.fiaformula2.com/Calendar https://www.fiaformula2.com/Standings/Driver?seasonId=177 https://www.fiaformula2.com/Standings/Team?seasonId=177 https://sport.err.ee/1608074050/ametlik-juri-vips-kihutab-algaval-hooajal-f2-sarjas https://www.fiaformula2.com/Teams-and-Drivers https://www.fiaformula2.com/Standings/Driver
Prantsuse Vabariigi Ajutine Valitsus

Prantsuse Vabariigi Ajutine Valitsus (prantsuse keeles Gouvernement provisoire de la République française) oli teise maailmasõja ajal vahetult enne liitlasvägede sissetungi okupeeritud Prantsusmaale Alžiiris moodustatud ajutine valitsus. Prantsuse Vabariigi Ajutine Valitsus loodi kolm päeva enne liitlasvägede maabumist Prantsusmaal Normandias 3. juunil 1944 Alžiiris. Ajutist valitsust asus juhtima Võitleva Prantsusmaa juht Charles de Gaulle. Viis päeva pärast Pariisi vabastamist (30. augustist 1944) asus Prantsuse Vabariigi Ajutine Valitsus Pariisi. 9. septembril 1944 formeerus nn "rahvusliku ühtsuse valitsus", mille koosseisus olid gollistid, kommunistid, sotsialistid, kristlikud demokraadid, natsionalistid ja anarhistid. Kollaboratsionistliku Vichy valitsuse juhid Pierre Laval ja Philippe Pétain mõisteti pärast sõja lõppu surma (Pétaini puhul asendati see eluaegse vangistusega). Ajutise valitsuse välispoliitiliste eesmärkide seas oli tähtsal kohal liitlastelt Prantsusmaale Prantsuse okupatsioonitsooni eraldamine ja pärast ÜRO Julgeolekunõukogu loomist sellesse alalise koha saamine. Tänu Prantsusmaa sõjalisele panusele teise maailmasõja läänerindel, need eesmärgid ka täitusid. Ajutine valitsus korraldas sõjajärgsed esimesed üleriigilised valimised (1945. aasta Asutav Kogu ja 1946. aasta Asutav Kogu). Vastuolude tõttu kommunistidest ministritega astus Charles de Gaulle 20. jaanuaril 1946 valitsusjuhi kohalt tagasi. Uueks valitsusjuhiks sai esialgu sotsialist Félix Gouin, kuid juunis 1946 asus tema asemele kristlik demokraat Georges Bidault. Prantsuse Vabariigi Ajutine Valitsus lõpetas oma tegevuse 22. jaanuaril 1947. Prantsuse Rahvuslik Komitee Charles de Gaulle'i esimene valitsus  Prantsuse Vabariigi Ajutine Valitsus – pildid, videod ja helifailid Wikimedia Commonsis
Nadežda Kadõševa

Nadežda Nikititšna Kadõševa (vene keeles Надeжда Никитична Кадышeва, sündinud 1. juunil 1959 Leninogorski rajoonis Tatarstanis) on ersa rahvusest Venemaa laulja. Ta on Venemaa Föderatsiooni rahvakunstnik 1999, Mordva rahvakunstnik. Ta sai ka Kuldse Grammofoni 2008. aastal.
Kämara

Kämara on küla Tartu maakonnas Tartu vallas. Enne Eesti omavalitsuste haldusreformi 2017. aastal kuulus küla Laeva valda. Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022.
Luka Dončić

Luka Dončić (sündinud 28. veebruaril 1999 Ljubljanas) on Sloveenia korvpallur, kes mängib 2018. aastast NBA klubis Dallas Mavericks ja 2016. aastast Sloveenia rahvuskoondises. Dončić mängis aastatel 2015–2018 Hispaania klubis Madridi Real, mille esindusmeeskonda pääses ta juba 16-aastaselt. 2018. aastal juhtis ta Reali Euroliiga võiduni ning ta valiti põhihooaja ja Final Fouri kõige väärtuslikumaks mängijaks. Dončići valis 2018. aasta NBA draft'ist kolmandana Atlanta Hawks, kes vahetas ta Trae Youngi vastu Dallas Mavericksi. Debüüthooajal keskmiselt 21,2 punkti, 7,8 lauapalli ja 6 resultatiivset söötu mängus kogunud Dončić valiti 2019. aastal NBA parimaks uustulnukaks. Järgmisel, 2019/20. hooajal tõi Dončić keskmiselt 28,8 punkti, 9,4 lauapalli ja 8,8 tulemuslikku söötu mängus, mille eest valiti ta nii NBA tähtede mängule kui ka sümboolsesse esimesse viisikusse. 3 korda valitud NBA tähtede mängule (2020, 2021, 2022) NBA sümboolne esimene viisik (2020) NBA aasta parim uustulnuk (2019) NBA uustulnukate esiviisik (2019) Euroliiga võitja (2018) Euroliiga kõige väärtuslikum mängija (2018) Euroliiga Final Fouri kõige väärtuslikum mängija (2018) Parim Euroopa mängija (2019) 3-kordne Hispaania meister (2015, 2016, 2018) Hispaania kõrgliiga kõige väärtuslikum mängija (2018) 2-kordne Hispaania kõrgliiga parim noormängija (2017, 2018) 2-kordne Hispaania karika võitja (2016, 2017) Sloveenia aasta parim sportlane (2018) Dončić kogus 2017. aasta Euroopa meistrivõistlustel keskmiselt 14,3 punkti, 8,1 lauapalli ja 3,6 resultatiivset söötu mängus ning aitas Sloveenia Euroopa meistriks. Tokio olümpiamängudel 2021, vedas Dončić Sloveenia korvpallimeeskonna 4. kohale, jäädes kolmanda koha mängus alla Austraalia meeskonnale. Luka Dončić – NBA.com Luka Dončić – Basketball-Reference.com
Mihkel Truman

Mihkel Truman (sündinud 12. oktoobril 1984 Rakveres) on eesti ajaloolane, kultuurikriitik ja produtsent. Ta on lõpetanud Tartu Ülikooli üldkeeleteaduse erialal (BA 2006, MA 2008) ja üldajaloo erialal (BA 2017, MA cum laude 2019). 2019. aastast õpib Tartu Ülikooli doktorantuuris ning uurib Soome humanitaarteadlaste tegevust Tartu Ülikoolis 1920. aastail.[viide?] 2017. aastast juhib eesti väärtmuusikat avaldavat plaadifirmat Vaiguviiul ning on produtseerinud üle 20 heliplaadi – nt Ruja "Põhi, lõuna, ida, lääs..." (2017), Kaseke "Põletussõnum" (2018), Gunnar Graps & Ornament (2018), In Spe (2019) jpt. 2013. aastast kirjutanud teatri- ja muusikakriitikat, mis on ilmunud peaasjalikult ERR-i kultuuriportaalis.[viide?] Mihkel Truman. Rock-Hotel 30: kas aeg meid muutnud on? M. Truman 2008 (116 lk) Mihkel Truman. Hull Teadlane. Vastused laste igasugustele küsimustele. Tammerraamat 2016, 2017 (75 lk) Mihkel Truman ja Jaak Roosaare. Kuidas saada rahatargaks? Rikkaks saamise õpik koolinoortele. Jälgimäe, Leguar Capital 2017 (151 lk), 2020 Mihkel Truman ETIS
Maksim Paskotši

Maksim Paskotši (sündinud 19. jaanuaril 2003 Tallinnas) on Eesti jalgpallur (kaitsja). Ta mängib Inglismaa Premier League'i klubis Tottenham Hotspur. 21. septembril 2020 liitus Maksim Paskotši Tottenham Hotspuriga, kus mängis klubi U18 meeskonna koosseisus. 20. aprillil 2021 oli Paskotši Tottenhami U18 meeskonna ja West Ham United FC eakaaslaste vahelises kohtumises Tottenhami kapten. A-koondise debüüdi tegi Paskotši 24. märtsil 2021 MM valikmängus Tšehhi vastu. Samas mängus tegid oma debüüdi veel Karl Rudolf Õigus ja Bogdan Vaštšuk. Uuendatud seisuga 10. märts 2023 Eesti karikas Eesti Superkarikas Kõik mängud EFL Trophy Kõik mängud UEFA Euroopa Konverentsiliigas Uuendatud seisuga 10. märts 2023 Tallinna FC Flora Eesti karikas: 2020 Eesti Superkarikas: 2020 Eesti jalgpallikoondislaste loend "Maksim Paskotsi". transfermarkt.com. Vaadatud 20.04.2021. Kallas, Martti (20. aprill 2021). "Vinge värk! Paskotši oli viigimängus Tottenhami kapten". soccernet.ee. Vaadatud 20.04.2021. Eesti-Tšehhi 24. märts 2021 Maksim Paskotši Eesti Jalgpalli Liidu kodulehel Maksim Paskotši koondise statistika Eesti Jalgpalli Liidu kodulehel Tottenham Hotspuri profiil Transfermarkti profiil
Sophia Lamar

Sophia Lamar (sündinud 6. juunil 1955 Havannas) on New Yorgis elav transsooline ööelu kuulsus, endine club kid, modell ja näitleja. Ta pages Fidel Castro režiimi eest 1980. aastal Marieli paadiküüdi ajal Kuubalt üle väina Ameerika Ühendriikidesse. Pärast emigreerumist oli ta tegev performansi-esinejana. Enne New Yorki suundumist elas ja töötas ta Miamis, Dallases ja San Franciscos. Ta kandis nooruspõlves nime Enrique Muñoz ning võttis osa koduriigi põrandaalusest skeenest. Amanda Lepore https://lgbt.wikia.org/wiki/Sophia_Lamar[alaline kõdulink] https://www.mutualart.com/Artist/Sophia-Lamar/FEB7D4908216E8E9 https://www.gpsradar.com/blog/industry/sophia-lamar https://theculturetrip.com/north-america/usa/new-york/articles/fantasy-dressing-with-nightlife-queen-sophia-lamar
Zaza Phatšulia

Zaza Phatšulia (sünninimi Zaur Phatšulia; sündinud 10. veebruaril 1984 Thbilisis) on Gruusia endine elukutseline korvpallur, kes mängis korvpalliliigas NBA kokku 16 hooaega. Golden State Warriorsiga 2017. ja 2018. aastal NBA meistriks tulnud Phatšulia töötab 2019. aastast samas klubis konsultandina. Enne NBA-sse siirdumist mängis Phatšulia aastatel 1999–2003 Türgi klubis Ülkerspor. Phatšulia värvati 2003. aasta NBA draft '​i 42. valikuna Orlando Magicusse, kus ta tõi debüüthooajal keskmiselt 3,3 punkti ja 2,9 lauapalli mängus. Seejärel ühe aasta Milwaukee Bucksis mänginud Phatšulia siirdus 2005. aastal seitsmeks hooajaks Atlanta Hawksi. Hooajal 2005/06 kogus Phatšulia Hawksi põhikeskmängijana keskmiselt 11,7 punkti ja 7,9 lauapalli mängus. 2013. aasta suvel Milwaukee Bucksiga taasliitunud Phatšulia vahetati 2015. aasta suvel Dallas Mavericksi, kus ta tõi keskmiselt 8,6 punkti ja karjääri parimad 9,4 lauapalli mängus. 2016. aasta suvel sõlmis Phatšulia lepingu Golden State Warriorsiga, kellega tuli 2017. ja 2018. aastal ka NBA meistriks. Karjääri viimase hooaja Detroit Pistonsis mänginud Phatšulia lõpetas mängijakarjääri 2019. aasta augustis, misjärel asus ametisse Golden State Warriorsi juhtkonna konsultandina. Kahekordne NBA meister (2017, 2018) Türgi meister (2001) Türgi karika võitja (2003) Phatšulia esindas Gruusia korvpallikoondist aastatel 2003–2017 Euroopa meistrivõistluste valikmängudes ning 2011., 2015. ja 2017. aasta Euroopa meistrivõistlustel. Zaza Phatšulia – NBA.com Zaza Phatšulia – Basketball-Reference.com
Kärevere (Tartu)

Kärevere on küla Tartu maakonnas Tartu vallas. Enne Eesti omavalitsuste haldusreformi 2017. aastal kuulus küla Laeva valda. Kärevere (saksa keeles Kerrafer) eravald asus Tartumaal Äksi kihelkonnas. 1883. aastal seisis Kärevere valla hingekirjas 814 inimest ning valla maadel asus 25 talu. Iseseisev Kärevere vald eksisteeris ajavahemikus 1874–1892. Käreveres asub Kärevere Kangelaskalmistu. Kärevere looduskaitseala Kärevere lahing Kärevere mõis Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022. "Kärevere vallakohus". Originaali arhiivikoopia seisuga 6. juuni 2007. Vaadatud 1. märtsil 2009.
Koer Riku bareljeef

Koer Riku bareljeef on 2011. aastal Supilinna päevade ajal avatud mälestusmärk Tartus Supilinnas Tähtvere tänava ja Marja tänava nurgal, Tähtvere 25 maja küljes. Koer istus oma eluajal selle maja juures ja sai üle linna tuntuks. Riku jäi mööduva auto alla. Supilinna selts tellis tema bareljeefi kunstnik Taavi Tiidorilt. Supilinn Supilinna päevad Žorik Dembel Balto mälestusmärk Hiiemaa, Helen (19.04.2018). "Kus on Riku?". Supilinna Tirin. Vaadatud 26.03.2021. Koppel, Nataly (21.04.2011). "Legendaarne koer Riku saab Supilinna mälestusmärgi". Õhtuleht. Vaadatud 26.03.2021.
Kärevere

Kärevere on mitme Eesti küla nimi: Kärevere, küla Tartu maakonnas Tartu vallas Kärevere, küla Viljandi maakonnas Põhja-Sakala vallas Kärevere, küla Järva maakonnas Türi vallas Kärevere oli Aadami küla endine nimi
Amanda Hermiine Künnapas

Amanda Hermiine Künnapas (sündinud 20. veebruaril 1996) on eesti näitleja. Amanda Hermiine Künnapas lõpetas põhikooli Tallinna Balletikoolis. Ta on õppinud Vanalinna Hariduskolleegiumi teatriklassis ja lõpetanud Tallinna Ülikooli koreograafia erialal. Künnapas oli Polygonteatri lavastuse „Roheline nagu laulaks“ (2020) liikumisjuht ning on olnud Polygoni teatrikooli lavalise liikumise õpetaja. Alates 2016. aastast on Künnapas mänginud mitmes Eesti Draamateatri lavastuses. Carol Conway, "Aeg ja perekond Conway" (J. B. Priestley, Elmo Nüganen), Tallinna Linnateater 2017 – koolitüdruk Kristi, "Vaimude tund Koidula tänavas" (Andrus Kivirähk, Priit Pedajas), Eesti Draamateater 2017 – Cathy, "Põhiküsimus" (Tom Stoppard, Hendrik Toompere juunior) Eesti Draamateater 2019 – Porila Tiiu, "Põud ja vihm Põlva kihelkonnan nelätõistkümnendämä aasta suvõl" (Madis Kõiv / Aivo Lõhmus, Priit Pedajas), Eesti Draamateater 2019 – Etendaja, "Valem" (Irmeli Terras / Heliliis Hõim), Kanuti Gildi SAAL 2021 – Tessa, "Igatsuse rapsoodia" (Brian Friel, Priit Pedajas), Eesti Draamateater 2021 – Amalie, "Jõulumõõk" (Loone Ots), Teater Nuutrum 2022 – Sofia/Bianca "Võõrad" (Paolo Genovese, Taavi Teplenkov), Eesti Draamateater 2022 – Reene, "Kuninganna ja Viinakurat" (Loone Ots, Jaanus Nuutre), Teater Nuutrum 2022 – Emily, "U-TUBE" (Peep Maasik), Lavastusprojektid 2023 – osaleja, "Naisteranna needus" (Sven Karja, Jaanus Nuutre), Teater Nuutrum 2019 – "Reiv" (lühifilm) – Rave girl 2018 – "Täiuslik elu" (lühifilm) – Maria 2020 – "O2" – Johan Sõbra armuke 2021 – "Öölapsed" – Kate 2021 – "Apteeker Melchior" – Teenijatüdruk 2023 – "Vaba raha" – Armani 2012 – "Ühikarotid: Õed" – tudeng 2015 – "Keeris" – Lilli Looren 2016 – "Padjaklubi" – Gretta/Elisabeth 2016 – "Viimane võmm" – Agne Pärl 2018 – "Lõks" – Piret 2021–2024 – "Kättemaksukontor" – Lumi-Lee Aigo 2024 – "Siis kui elu maitses hästi" – Liivika Amanda Hermiine Künnapase ema on näitleja Piret Kalda ja isa oli Priit Künnapas (1962–2013). Tema elukaaslane on muusik Uku Haasma. Künnapas laulab ansamblis Dramanda. Ta osales omaloodud lauluga "Tule minu sisse" lauluvõistlusel Eesti Laul 2022, kus jõudis veerandfinaali. Amanda Hermiine Künnapas sooritas balletikooli eksami! ohtuleht.ee, 9. detsember 2016. Amanda Hermiine Künnapas Eesti Filmi Andmebaas. Väga õige, et ma lavakooli sisse ei saanud. ohtuleht.ee, 26. märts 2021. Amanda Hermiine Künnapas. Eesti Teatri Agentuur. Statistika. Amanda Hermiine Künnapas. IMDb. „Kättemaksukontori“ staar Amanda Hermiine Künnapas. ohtuleht.ee, 6. september 2023. Amanda Hermiine Künnapas andmekogus IMDb (inglise) Väga õige, et ma lavakooli sisse ei saanud. Sain õppetunni, et kõik ei tule nii lihtsalt kätte. ohtuleht.ee, 26. märts 2021. Amanda Hermiine Künnapas: Kuna elu ongi raske, siis tuleb võidelda ja julge olla. ohtuleht.ee, 6. september 2023.
Tallinna Lastekodu

Tallinna Lastekodu on lastekodu Tallinnas. See on Tallinna linna hallatav asutus. Tallinna Lastekodu keskus asub Tallinnas Vana-Pärnu maantee 9a/1. Tallinna Lastekodu alustas tegevust 1. jaanuaril 2001. Asutus loodi viie Tallinnas paikneva lastekodu ühendamisega. Tallinna Lastekodu koosseisu kuuluvad: MUSTAMÄE MAJA, Sõpruse puiestee 248 HOOLDEKODU TEE MAJA, Hooldekodu tee 5 JUSSIKALDA MAJA, Jussikalda tänav 7 PÄHKLI MAJAD, Pähkli tänav 15 NÕMME MAJA, Vana-Pärnu maantee 9a/1 ERIKA PERE, Erika tänav 13a KARJAMAA PERE, Karjamaa tänav 9 KÜNNI MAJA, Künni tänav 9 PIHLAKA MAJA, Pihlaka tänav 1b VARRE MAJA, Varre tänav 2 VEERISE MAJAD, Veerise tänav 26. Lastekodu osutab järgmisi teenuseid: asendushooldus (asenduskodu ja perekodu); järelhooldus; ema ja lapse turvakodu; väikelaste turvakodu; hoiukodu raske või sügava puudega lapsele; perede tugiteenused. Asutust juhib juhataja, kelle kinnitab ametisse ja vabastab ametist linnavalitsus linnapea ettepanekul. Lisaks juhatajale koordineerivad tööd üksustes üksuste juhid. "Tallinna Lastekodu koduleht". 2021. Vaadatud 02.01.2021. "Tallinna Lastekodu põhimäärus". Riigiteataja. 30.08.2010. Vaadatud 02.01.2021. "Äriregister". 01.01.2021. Vaadatud 02.01.2021. "Tallinna Lastekodu asub juhtima Meelis Kukk". Pealinn. 07.10.2020. Vaadatud 02.01.2021.[alaline kõdulink]
Laeva

Laeva on küla Tartu maakonnas Tartu vallas. Enne Eesti omavalitsuste 2017. aasta haldusreformi oli küla Laeva valla halduskeskus. Külas asub Laeva kalmistu ja ohvrikivi. Kohanimi Laeva hääldub kolmandas vältes (nagu sõna laev sisseütlevas käändes). Laeva mõis Laeva Põhikool Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 4.08.2022. Peeter Päll: artikkel "Laeva" Eesti kohanimeraamatus. Tallinn: Eesti Keele Sihtasutus, 2016, lk 297.
Prantsuse valgustus

Prantsuse valgustajad olid Euroopa valgustusliikumise kõige väljapaistvamad eestvõitlejad, kes uskusid optimistlikult, et uut ühiskonda, mis arvestab inimese vajadusi, on võimalik ehitada mõistuse toel. Valgustajad pidasid inimeste hädade põhjuseks harimatust ja vaimupimedust. Seega pidid mõistuse ja teaduse arenemine, hariduse ning teadmiste levitamine kindlustama õnneliku elu. Valgustusfilosoofia teiseks ideaaliks oli loomulik inimene. Looduse ees on kõik inimesed võrdsed ja neil on ka võrdne õigus ennast arendada ning teostada. Kunagi varem polnud filosoofide ideed nii otseselt mõjutanud rahvast ja sotsiaalseid protsesse kui valgustusajal. Valgustajate vabameelsed mõtted jõudsid kõikjale. Valgustajate huvide ring oli väga lai ning isiksustena olid nad erakordselt mitmekülgsed: tegutsesid ühtaegu filosoofidena, publitsistidena, ajaloolastena, majanduskriitikutena, teaduse edasiarendajatena; hindasid kõrgelt kirjanduse ja kunsti rolli ühiskonna arengus. Kuulutades vabadust ja võrdsust, uskusid nad samas „valgustatud monarhi“ teooriasse. Valgustusajastu Valgustusfilosoofia
Prantsuse parlament

Prantsuse parlament (prantsuse keeles Parlement français) on Prantsusmaa seadusandlik võimuorgan (parlament). See on kahekojaline parlament, mis koosneb rahvuskogust (Assemblée nationale) ehk alamkoda ja senatist (Sénat) ehk ülemkoda. Kokku kuulub parlamenti 925 valitud liiget. Rahvuskogus on 577 liiget (députés) ja senatis 348 liiget (sénateurs). Rahvuskokku valitakse otsestel valimistel viieks ja senatisse üldistel kaudsetel valimistel kuueks aastaks. Viimati toimusid valimised parlamenti 2017. aastal: juunis rahvuskokku ja septembris senatisse.  Prantsuse parlament – pildid, videod ja helifailid Wikimedia Commonsis
Senat (Prantsusmaa)

Senat (prantsuse keeles Sénat) on Prantsuse parlamendi ülemkoda. Prantsuse senatis on 348 liiget (sénateurs) ja neid valitakse üldistel kaudsetel valimistel kuueks aastaks. Viimati toimusid valimised senatisse septembris 2017. Senati ametlikuks asukohaks on Luxembourgi palee Luxembourgi aias Pariisis. Kuigi Prantsusmaal on mitmikmandaadid tavalised, siis on ka siin mõned piirangud. Senaator ei saa samaaegselt olla Rahvusassamblee või Euroopa Parlamendi liige, ega olla rohkem kui ühel kohalikul ametikohal: Piirkonnanõukogu liige, aseesimees või esimees; Departemangunõukogu liige, aseesimees või esimees; Üle 3 500 elanikuga valla volikogu liige, aselinnapea või linnapea; Pariisi nõukogu liige (Pariis on korraga linn ja departemang); Korsika assamblee liige; Erandiks võib senaator olla kolmandal ametikohal, kui ta on alla 3 500 elanikuga valla volikogu liige, aselinnapea või linnapea.  Senat (Prantsusmaa) – pildid, videod ja helifailid Wikimedia Commonsis
Luxembourgi palee

Luxembourgi palee (prantsuse keeles Palais du Luxembourg) on Luxembourgi aia põhjaküljel paiknev paleekompleks, mis majutab tänapäeval Prantsuse parlamendi ülemkoda Senatit. See asub Pariisi VI ringkonnas aadressil 15 rue de Vaugirard. Luxembourgi aed  Luxembourgi palee – pildid, videod ja helifailid Wikimedia Commonsis
In-Grid

Ingrid Alberini (sündinud 11. septembril 1978 Guastallas), tuntud lavanimega In-Grid, on itaalia päritolu tantsija ja laulja, laulukirjutaja. Tema 2002. aasta prantsuskeelne klubilugu "Tu es foutu" osutus väga edukaks mitmes Euroopa riigis, Austraalias, Ladina-Ameerikas ja Ameerika Ühendriikides, kus see jõudis 2004. aastal Billboardi tantsulugude seas 6. kohale.
Siniküla

Siniküla on küla Tartu maakonnas Tartu vallas. Enne Eesti omavalitsuste haldusreformi 2017. aastal kuulus küla Laeva valda. Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 6.08.2022.
Võidu tänav (Kunda)

Võidu tänav on tänav Kunda linnas ja paikneb linna keskosas. Tänav on 559 meetrit pikk, keskmise laiusega 25 meetrit ning rajatud puiesteena, mille ääres on kahel pool kõnniteed. Võidu tänav saab alguse Selja teelt (20 Põdruse–Kunda–Pada tee) ning suundub põhja poole, ristub Kasemäe ja Koidu tänavaga ning lõpeb Kalevi ja Staadioni tänava ristmikul. Võidu 10 asub Kunda kaugkütte katlamaja, mida haldab Adven Eesti AS. Võidu 6 / Kasemäe 7 kinnistul paikneb Eakate kodu Villa Alfred. Võidu ja Kasemäe tänava ristmikul (Kasemäe 8) paikneb kahekorruseline Kunda linna endise restorani hoone ning teisel pool ristmikku (Kasemäe 6) asub kohvik Saarepiiga. Võidu ja Koidu tänava ristmikul (Koidu 9) asub kahekorruseline ärihoone, mis oli varem Kunda linna kaubamaja. Tänava ääres on lisaks veel üksikuid korterelamuid ja eramuid. Kunda linna kaart Geoportaal(vaadatud 25.03.2021) Vaade Võidu 6 kohalt Kasemäe tänava ristmiku suunas
Tovštšiv

Tovštšiv (ukraina keeles Товщів) on küla Ukrainas Lvivi oblastis Pustomõtõ rajoonis. Tovštšiv asub Pustomõtõst umbes 15 km idas ja Lvivi kesklinnast ligikaudu 17 km lõunakagus.
Tower Fifth

Tower Fifth on väljapakutud ülikõrge pilvelõhkuja (474 m) Midtown Manhattanis New Yorgis. 96-korruseline büroopindadega ehitis oleks kõrgeim (katuse järgi) terves linnas. Eeldatav tarindamine kestaks aastatel 2022–2025. Selle aadress saaks olema 5 East 51st Street.